**Κόνιτσα 12/11/2018**

**ΔΕΛΤΙΟ ΤΥΠΟΥ**

**Ο ΔΗΜΟΣ ΚΟΝΙΤΣΑΣ ΣΤΗΝ 34Η ΔΙΕΘΝΗ ΕΚΘΕΣΗ ΤΟΥΡΙΣΜΟΥ PHILOXENIA 2018 ΣΤΗ ΘΕΣΣΑΛΟΝΙΚΗ**

Στη Θεσσαλονίκη βρέθηκε το Σαββατοκύριακο ο Δήμαρχος Κόνιτσας κ. Ανδρέας Παπασπύρου και ο Αντιδήμαρχος Τουρισμού κ. Γεώργιος Καλλιντέρης με την ευκαιρία της Συνεδρίασης του Συνδέσμου Δήμων Ιαματικών Πηγών Ελλάδας και της 34ης Διεθνούς Έκθεσης Τουρισμού Philoxenia 2018.

Στα πλαίσια της επίσκεψής τους παρευρέθηκαν στη συνεδρίαση του Διοικητικού Συμβουλίου του Συνδέσμου Ιαματικών Πηγών Ελλάδας (ΣΔΙΠΕ), καθώς ο Δήμος Κόνιτσας είναι μέλος του ΣΔΙΠΕ. Στη συνεδρίαση αναπτύχθηκαν θέματα και ανταλλάχτηκαν απόψεις σε σχέση με την οργάνωση και λειτουργία των Ιαματικών Πηγών. Δυναμική ήταν η παρουσία της Περιφέρειας Ηπείρου και του Περιφερειάρχη Ηπείρου κ. Αλέξανδρου Καχριμάνη στη Διεθνή Έκθεση Τουρισμού Philoxenia 2018.

Η εμπειρία που αποκτήθηκε από τις επαφές και την ανταλλαγή απόψεων θα αποβεί χρήσιμη για την περαιτέρω ανάπτυξη του τουρισμού στο Δήμο μας.